
Basc 


Lo basc o basco— , en estil erudit euscar (euskara en basc), es 
una lenga d'Euròpa Occidentala; se parla dins la region apelada 
País Basc o Bascoat que se situa per una part en França e per 
una autra part, la màger, en Espanha. En França lo País Basc 
cobrís una part del departament dels Pirenèus Atlantics. 

"Carta de las Sèt Províncias Bascas 
mostrant la delimitacion actuala del basc 
e sa division en dialèctes, sosdialèctes e 
varietats" deguda al prince Loís Lucian 
Bonaparte 


Classificacion e istòria 


Lo basc fa pas partida del grop indoeuropèu. S'es fach plan 
ipotèsis per lo restacar a d'autres grops lingiiistics d'Asia coma 
d'Africa. LFna de las mai recentas d'aquelas ipotèsis fasiá del 
basc un parent del berbèr. 

Una autra ipotèsi recenta, que comença de recebre una cèrta 
audiéncia dins la recèrca internacionala (J.D. Bengtson, Meritt 
Ruhlen), prepausa de far del basc una branca de la superfamilha 
de las lengas dené-caucasencas (las autras brancas del dené- 
caucasenc, aparentadas al basc, serián lo nòrd-caucasenc en 

Caucàs, l'ienisseian en Siberia, lo burushaski en Cashmir, lo nahali en índia, lo sinotibetan en Extrèm Orient 
e lo na-dené en America del Nòrd). 


Lo lingiiista Michel Morvan, el, a temptat recentament de mostrar de ligams ancians e concrets entre lo 
basco e divèrsas familhas non-indoeuropèas d'Eurasia, coma l'oralic o l'altaïc, e mai s'interèssa a l'ipotèsi 
dené-caucasenca, mas el prepausa pas de fixar una familha de lengas precisa^l 


Gramatica 


Lo basc presenta d'estructuras plan diferentas de las autras lengas d'Euròpa, mai que mai dins son sistèma 
verbal: lo vèrbe basc càmbia pas de forma solament segon lo subjècte coma dins las lengas indoeuropèas 
mas tanben segon çò que correspond, en occitan per ex., a de complements: etxe bat dut, ai un ostal, 
vs.etxeak ditut, ai d'ostals. Per contra, al nivèl lexical lo basc a manlevat fòrça mots al latin e a las lengas 





























amb las qualas es o foguèt en contacte, l'espanhòl, l'occitan 
gascon, e lo francés. 

Espandiment e estatut del basc 

■ En Espanha, lo basc se parla dins los territòris 
d'Araba, Bizcaia, Gipuzkoa e Nafarroa. 

Dins los tres primièrs, que forman la Comunitat Autonòma 
basca, es a se menar aprèp de sègles de recul un procèssus rapid 
de recuperacion lingiiistica (un 23 % de bascofònes vèrs 1980, 
un 30 % ara). Lo basc es ensenhat mas es tanben la lenga de 
l'ensenhament dins la mieitat de las escòlas primàrias e mai del 
40 % de las escòlas segondàrias (chifras 2003). Lo basc es fòrça 
present dins la vida vidanta gràcias a la senhalizacion (bilingiia 
e sovent monolingiia basca fòra de las mai grandas vilas), una 
cadena de television publica unicament bascoparlanta, un 
diari... Pasmens, la recuperacion lingûistica avança mai viste en 
Gipuzkoa, qu'èra ja la província mai bascoparlanta en 1980, 
qu'en Biscaia e subretot Alaba, gaireben complètament 
desbasquizada a aquela data. En Navarra, lo govèrn regional es 
pas favorable a la normalizacion de l'usatge del basc e se se 
manten dins lo nòrd de la província, a pas recuperat cap 
d'anciana posicion dins la region de la capitala Pampalona. I 
podriá a tèrme recular. 

■ En França, la situacion del basc es a pauc près la 
de las autras lengas regionalas. 



Los dialèctes del basc per Koldo Zuazo. 
Las zonas en gris èran bascofònas al 
sègle XIX 



Proporcion actuala de la coneissença del 
basc 


Los poders publics menan una politica en favor de la lenga 
basca dins l'ensenhament (bilingiiisme dins d'unas escòlas) e la 
cultura (Institut Cultural Basc), mas l'abséncia del basc dins los 
mèdias e la vida publica a pas sufit fins ara a enraiar son 
aflaquiment. 

Dialèctes (segon la classificacion 
tradicionala) 


Aezkoan, bas-navarrés (oriental e occidental), biscaïn, 
guipuscoan, naut-navarrés (septentrional e meridional), 
labordin, roncalés, salacenc, soletin. 

Lexic (exemples) 



Percentatge actual de bascofòns (lenga 
mairala) dins las províncias tradicionalas 
bascas. 











Mot occitan 

Traduccion 

Prononciacion AFI 

tèrra 

lur 

[lurj 

cèl 

zeru 

[seruj 

aiga 

ur 

[uil 

fuec 

su 

[?uj 

òme 

gizon 

[gison] 

femna 

andre 

[andre] 

manjar 

jan 

[jan], [ 3 an], [xan] 

beure 

edan 

[eôan] 

grand 

handi 

[handi] 

pichòt 

txiki 

[m 

nuèch 

gau 

[gay] 

jorn 

egun 

[eyun] 


Mapa de las zonas bascofòna, mixta e 
non bascofòna dins la Comunautat 
Forala de Navarra segon la Lei Forala del 
Basc 



Vejatz tanben 

■ Lengas per familha 


Nòtas 

1. O fòrça rarament bàscol 

2. MORVAN Michel (1996), Les origines linguistiques du basque, Talença: Presses Universitaires 
de Bordeaux 

